विभिन्न सेवाओं के लिए कॉल करने वालों में से शाम 6 बजे तक 369 लोगों की मुलाकात निर्धारित की गई है। इनमें से 7 लोगों के घरों से जरूरी दस्तावेज ले लिए भी गए हैं। शाम 6 बजे तक हेल्पलाइन नंबर पर संपर्क करने की 21,000 से ज्यादा बार कोशिशें हुई, लेकिन हैवी ट्रैफिक की वजह से ये कनेक्ट नहीं हो पाईं। उन्हें अब कॉल सेंटर की तरफ से कॉल किया जाएगा। वहीं सरकार का कहना है कि पहले दिन की तुलना में कॉल की संख्या में कमी आने का अनुमान है, क्योंकि पहले दिन महज जिज्ञासा के लिए भी कई कॉल की गईं।